તો આ વિસ્તારના કોંગ્રેસી ધારાસભ્ય આનંદભાઈ ચૌધરી કહે છે, “પરિસ્થિતિ ખરેખર ગંભીર છે. સરકારને આદિવાસીઓ ખેડૂતોની સમસ્યાની ચિંતા જ નથી. વર્ષોની માગણી છતાં પાણીની સમસ્યા ઉકેલાઈ નથી. જો ઉકાઈનું પાણી લિંક કેનાલ દ્વારા જમણા કાંઠાના ગોડધા સુધી લવાય તો સમગ્ર વિસ્તારની સમસ્યાનો અંત આવી શકે છે. ઉકાઇમાંથી ઉદ્યોગોને પાણી પૂરું પડાય છે, પરંતુ આદિવાસી ખેડૂતોને પાણી માટે ટળવળવું પડે છે. સિસ્ટમેટિક રીતે સિંચાઈની વ્યવસ્થા નહીં કરાય ત્યાં સુધી આ વિસ્તારની સમસ્યાનું નિરાકરણ નહીં આવે. ઉકાઈથી ગોડધા સુધી લિંક કેનાલ દ્વારા પાણી વિતરણનો પ્રસ્તાવ પર્યાવરણના બહાને ફગાવી દેવાયો હતો. આદિવાસીઓની સમસ્યામાં સરકારને પર્યાવરણ નડે છે, ઉદ્યોગગૃહો માટે નહીં.”